Διπόταμο Ιωαννίνων
 Το χωριό στο παρελθόν ονομαζόταν Στόλοβο, σλαβικό τοπωνύμιο που σημαίνει «κάθισμα» ή «θρόνος». Το 1928 μετονομάστηκε σε Μέγα Ανήλιο και την ίδια χρονιά μετονομάστηκε σε Διπόταμο.Η επίσημη ονομασία του οφείλεται στη γεωγραφική του θέση καθώς είναι κτισμένο ανάμεσα από δύο παρακλάδια του Ζαγορίτικου ποταμού. Κοντά στο χωριό έχουν βρεθεί ερείπια ρωμαϊκού φρουρίου. Το χωριό άκμασε ιδιαίτερα στα μέσα του 17ου αιώνα, όταν συγκέντρωσε τον πληθυσμό κάποιων γειτονικών του μικρών οικισμών που εγκαταλείφθηκαν.
Το Διπόταμο είναι χωριό του Δήμου Ζαγορίου του Νομού Ιωαννίνων. Μέχρι το 2010 υπαγόταν στον Δήμο Κεντρικού Ζαγορίου. Βρίσκεται στις βόρειες πλαγιές του Μιτσικελίου, χτισμένο σε υψόμετρο 820 μέτρων. Ο πληθυσμός του είναι 20 κάτοικοι σύμφωνα με την απογραφή του 2011(το καλοκαίρι και άμα).Τον χειμώνα δεν υπάρχει κάτοικος εκεί.